**REPUBLIKA HRVATSKA**

**KARLOVAČKA ŽUPANIJA**

**Osnovna škola „Vladimir Nazor“**

**Jozefinska cesta 85**

**47 250 Duga Resa**

**OIB: 07817651683**

**Tel.: 047/844-623**

**e-mail:** **ured@os-vnazor-dugaresa.skole.hr**

KLASA: 112-03/20-01/01

URBROJ: 2133-31-20-3

Duga Resa, 22. svibnja 2020. godine

Temeljem članka 107. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 16/12., 86/12., 126/12., 94/13., 152/14., 07/17., 68/18. i 98/19.) i u skladu sa Pravilnikom o načinu i postupku zapošljavanja u OŠ „Vladimir Nazor“ ravnatelj Osnovne škole „Vladimir Nazor“, Duga Resa, Jozefinska cesta 85, dana 22. svibnja 2020. godine raspisuje:

**N  A  T  J  E  Č  A  J**

**za popunu radnog mjesta**

**1. učitelj/ica glazbene kulture** – 1 izvršitelj/ica, na određeno, nepuno radno vrijeme, 24 sata tjedno – zamjena za roditeljski dopust

**UVJETI:**

1. Prema članku 105. Zakona o odgoju i obrazovanju u osnovnoj i srednjoj školi
2. Prema Pravilniku o odgovarajućoj vrsti obrazovanja učitelja i stručnih suradnika u osnovnoj školi (NN 6/2019.)

Radni odnos u školskoj ustanovi ne može zasnovati osoba za koju postoje zapreke za zasnivanje radnog odnosa prema članku 106. Zakona o odgoju i obrazovanju u osnovnoj i srednjoj školi.

Na natječaj se mogu javiti osobe oba spola ( čl.13. st.2. Zakona o ravnopravnosti spolova).

Pravo prednosti prilikom zapošljavanja moguće je ostvariti prema članku 102. Zakona o hrvatskim braniteljima iz Domovinskog rata i članovima njihovih obitelji ("N.N." broj: 121/17.), članku 48.f Zakona o zaštiti vojnih i civilnih invalida rata ("N.N." broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13) i članku 9. Zakona o profesionalnoj rehabilitaciji i zapošljavanju osoba s invaliditetom ("N.N." broj: 157/13 i 152/14).

Kandidat/kinja koji/a ostvaruje pravo prednosti prilikom zapošljavanja prema navedenim propisima dužan/a se u prijavi na natječaj pozvati na to pravo te, osim dokaza o ispunjavanju traženih uvjeta, priložiti i sve zakonom propisane dokumente/dokaze (rješenja, potvrde i drugo u propisanom obliku) kojima se dokazuje ostvarivanje tog prava te ostvaruje tu prednost u odnosu na ostale kandidate samo pod jednakim uvjetima.

Popis potrebnih dokaza radi ostvarivanja prava prednosti prilikom zapošljavanja prema Zakonu o hrvatskim braniteljima iz Domovinskog rata i članovima njihovih obitelji dostupni su na poveznici Ministarstva hrvatskih branitelja: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Termin, mjesto i način održavanja procjene u Školi objaviti će se na web stranici Škole, a kandidati se neće posebno pozivati. Ako se kandidat ne pojavi na procjeni smatrat će se da je odustao od prijave na natječaj.

*Uz vlastoručno potpisanu prijavu potrebno je priložiti:*

1. *životopis*
2. *presliku dokaza o stručnoj spremi*
3. *presliku osobne iskaznice*
4. *dokaz o državljanstvu-preslika*
5. *uvjerenje da se ne vodi kazneni postupak – preslika - ne starije od dana raspisivanja natječaja*
6. *elektronički zapis o podacima evidentiranim u matičnoj evidenciji HZMO-a*

**Rok za podnošenje prijava je osam (8) dana od dana objave natječaja**.

Kandidati prijavom na natječaj daju privolu za obradu i objavu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Natječaj će biti objavljen na mrežnoj stranici Osnovne škole „Vladimir Nazor“, Duga Resa, oglasnoj ploči Škole, na mrežnoj stranici i oglasnoj ploči Hrvatskog zavoda za zapošljavanje, Područna služba Karlovac.

Prijavu s nazivom radnog mjesta i potrebnom dokumentacijom dostaviti poštom na adresu škole:

Osnovna škola „Vladimir Nazor“, Jozefinska cesta 85, 47250 Duga Resa s naznakom „Za natječaj-glazbena kultura“.

Nepravodobne i nepotpune prijave neće se razmatrati te se osobe koje podnesu takve prijave ne smatraju kandidatima prijavljenim na natječaj.

Osobe koje ne ulaze na listu kandidata Škola ne obavještava o razlozima istog.

O rezultatu natječaja kandidati će biti obaviješteni putem mrežne stranice OŠ „Vladimir Nazor“ u zakonskom roku.

 Ravnatelj OŠ „Vladimir Nazor“ Duga Resa

 Krešimir Božičević, prof.